Associated Press val Trump se bestuurstyl aan – praag.co.za
Die direkteure van 'n luukse eiendomsontwikkeling wat die Trump-handelsmerk dra, het sy glo maatskappy afgedank oor beweringe van "wanbestuur en oorbesteding asook onbekende bedrae aan bonusse wat uitbetaal is", het AP eksklusief berig.
Die gebeure in Sentraal-Amerika se grootste gebouekompleks, Panama City Trump Ocean Club, het nie veel met die Republikeinse party se voorloper in die wedloop om nominasie as presidents­kandidaat te make nie, maar volgens ene Jeff Horwitz is dit 'n "klad" op Trump se bestuurstyl.
Terwyl die kompleks probleme ervaar het in 2007 met die wêreldwye resessie, het Trump nogtans 'n wins van $20 miljoen gewys. Trump was klaarblyklik ook nie die ontwikkelaar van die projek nie, ten spyte van Horwitz se vele insinuasies.
In 'n onderhoud het Trump se seun, Eric, die beweringe van wanbestuur afgemaak en dit bestempel as 'n poging om Trump se reputasie skade te berokken.
Alhoewel Trump afgedank is deur die bestuur van die eiendom, wil hulle graag sy naam behou vir die ontwikkeling.
Al Monstavicius, 'n afgetrede mediese dokter van Nevada wat 'n luukse dak-suite in die kompleks gekoop het, sê die naam is 'n magneet vir baie mense.
Skrywer praagGepubliseer op 14 Oktober 2015 Kategorieë Internasionale nuus, NuusSleutelwoord bestuurstyl, Donald Trump, eiendomsontwikkeling, Eric Trump, Panama, wanbestuur